Referanse

# Sprutsikkerhet

## Nettbrettets sprutsikkerhetsfunksjon

Nettbrettet er sprutsikkert*1 i samsvar med IPX4 (beskyttet mot vannsprut fra alle kanter) som definert av IEC 60529 (kapslingsgrad (IP-betegnelse)), men ikke fullstendig vanntett. Nettbrettet må ikke brukes i vann, og det må ikke sprutes mye vann på nettbrettet.
Hvis det brukes feil, kan vann komme inn i det og forårsake brann, elektrisk støt eller feil.
Forstå følgende forholdsregler før du bruker nettbrettet.
*1 Den sprutsikre funksjonen fungerer med nettbrettet på et stativ, for eksempel Sony nettbrettstativ (SGPDS4, selges separat, ikke tilgjengelig i enkelte land/områder) og med alle deksler helt lukket.

### Aktuelle væsker

- Beskyttet mot rent vann og springvann

- Ikke beskyttet mot andre væsker enn angitt ovenfor (såpevann, vann med rengjøringsmiddel eller badesalt, sjampo, varmtvann, bassengvann, sjøvann m.m.)

Sprutsikkerhetens effektivitet er basert på målinger foretatt av Sony under de betingelsene som er beskrevet ovenfor.
Merk at feil som skyldes at enheten har vært utsatt for vann som følge av feilaktig bruk, ikke dekkes av garantien.

## Merknader om ladning

### Den medfølgende vekselstrømadapteren og USB-kabelen for multiport (SGPUC2) er ikke sprutsikre.

Pass på at det ikke sprutes vann på vekselstrømadapteren.
Ikke bruk vekselstrømadapteren med våte hender eller når nettbrettet er vått. Det kan medføre fare for elektrisk støt.
Merk følgende faremomenter ved ladning av nettbrettet.

- Pass på at det stedet du bruker vekselstrømadapteren ikke er vått.

- Pass på at nettbrettet ikke er vått før du begynner å lade det. Hvis nettbrettet blir fuktig av vanndråper, må dråpene tørkes helt av med en tørr klut, og nettbrettet må så oppbevares ved romtemperatur til det er tørt, før ladning påbegynnes.

## Forsiktighetsregler ved bruk av nettbrettet på kjøkkenet eller andre steder med sprutrisiko

### Ikke bruk nettbrettet mens det er koblet til vekselstrømadapteren.

Sørg for at nettbrettet brukes på batteristrøm.
Hvis man håndterer vekselstrømadapteren med våte hender eller mens nettbrettet er vått, kan det forekomme fare for elektrisk støt.

### Sprutsikkerheten er kun effektiv når alle deksler er helt lukket.

Når dekslene lukkes, er det viktig å passe på at ikke små fremmedlegemer (som hår og sand) sitter fast i dekslene. Hvis det kommer vann inn i (hodesettkontakten), må vannet tørkes av og nettbrettet legges til tørk på et skyggefullt sted med god lufting til det er helt tørt før det brukes igjen.

### Ikke bruk eller la nettbrettet ligge lenge av gangen på fuktige steder som på et baderom eller i en badstue.

### Ikke bruk nettbrettet med hodetelefoner eller hodesett tilkoblet.

### Ikke bruk nettbrettet i vann, og mye vann må ikke sprutes på nettbrettet.

Hvis nettbrettet blir vått, må det tørkes tørt med en myk, tørr klut e.l.

### Ikke la væsker som såpevann, sjampo, vann med rengjøringsmiddel eller badesalt, varmtvann, bassengvann eller sjøvann komme i kontakt med eller inn i nettbrettet. Ikke la fremmedlegemer som sand eller gjørme komme i kontakt med nettbrettet.

Hvis noe ved et uhell kommer på nettbrettet, må nettbrettet tørkes av med en myk, tørr klut. Ikke bruk rengjøringsmidler, kjemikalier eller fuktservietter e.l. Ikke tørk nettbrettet ved å blåse varm luft på det med en hårtørrer eller legge nettbrettet i ovnen e.l.

### Nettbrettet må ikke brukes på steder hvor det kan utsettes for kraftig vannsprut.

Nettbrettet er ikke motstandsdyktig mot vanntrykk. Hvis nettbrettet utsettes for høyt vanntrykk, som fra en kran eller dusj, kan det oppstå feil.

### Ikke utsett nettbrettet for varme som fra en varm dusj eller hårtørrer eller et varmt sted som nær en ovn.

Nettbrettet er ikke motstandsdyktig mot varme. Nettbrettet må brukes innenfor et temperaturområde som går fra 5 °C til 35 °C.
Merk

- Multiport-dekselet må være på for at enheten skal være sprutsikker. Oppbevar multiport-dekselet på et trygt sted.

- Multiportdekselet og dekselet til SD-minnekortsporet bør være på når nettbrettet brukes. Ellers vil ikke nettbrettet være sprutsikkert.

Beslektet emne
Deler og kontroller