Referanse

# Om bruk

## Deksel

- Lukk dekselet til SD-minnekortsporet godt.

- Ikke åpne/lukke multiportdekselet når du bruker nettbrettet utendørs eller hvis du har fuktighet, svette eller sand på hendene. Hvis det kommer vann eller sand inn i nettbrettet, kan det oppstå feil.

- Sørg for at multiportdekselet holdes utenfor rekkevidde av små barn, så ingen setter det i halsen.

- Nettbrettet er sprutsikkert*1 i samsvar med IPX4 (beskyttet mot vannsprut fra alle kanter) som definert av IEC 60529 (kapslingsgrad (IP-betegnelse)), men ikke fullstendig vanntett. Nettbrettet må ikke brukes i vann, og det må ikke sprutes mye vann på nettbrettet. Avhengig av hvordan nettbrettet brukes, kan vann komme inn i det og forårsake brann, elektrisk støt eller feil [Detaljer].

*1 Den sprutsikre funksjonen gjelder for rent vann og springvann. Den sprutsikre funksjonen fungerer med nettbrettet på et stativ, for eksempel Sony nettbrettstativ (SGPDS4, selges separat, ikke tilgjengelig i enkelte land/områder) og med alle deksler helt lukket.

## Vedlikeholde nettbrettet

- Rengjør kabinettet med en myk, tørr klut, eller med en klut som er lett fuktet med et mildt rengjøringsmiddel. Ikke bruk rengjøringsmiddel til å rengjøre berøringsskjermen. Ikke bruk skureklut, skurepulver eller løsemidler som alkohol eller bensin, da disse kan skade overflatebehandlingen på nettbrettet.

- Hvis nettbrettet utsettes for fukt som regn eller ekstrem fuktighet, tørker du av nettbrettet med en myk, tørr klut. Ikke tørk det med en ovn eller en hårtørker.

- Rengjør linsen til det innebygde kameraet med en viftebørste eller en myk børste. Hvis linsen er veldig skitten, tørker du den av med en myk, tørr klut. Ikke gni på linsen, da den er følsom overfor trykk.

## Bruksmiljø

- Ikke bruk eller oppbevar nettbrettet på steder med ekstremt høy temperatur (varmere enn 35 °C ) eller ekstremt lav temperatur (kaldere enn 5 °C ), eller på steder med høy luftfuktighet, som f.eks. et badeværelse eller i en badstue. Hvis du bruker eller oppbevarer nettbrettet utenfor det nevnte temperaturintervallet, vil nettbrettet kanskje slå seg av automatisk for å beskytte elektronikken.

- Ikke ta nettbrettet direkte fra et kaldt sted til et varmt sted. En plutselig endring i temperaturen kan føre til kondensdannelse inne i nettbrettet. Hvis dette skjer, må du oppbevare nettbrettet ved romtemperatur til det har tørket før du begynner å bruke det igjen.

## Eksempeldata

- Eksempeldata er installert på nettbrettet på fabrikken, så du skal kunne teste musikk, videoer, bilder og bøker. Når du sletter eksempeldataene, kan du ikke gjenopprette dem. Vær oppmerksom på at Sony ikke vil levere nye eksempeldata dersom de du har blir slettet.