Referanse

# Om bruk av Bluetooth-funksjonen

- Bruk av Bluetooth-funksjonen kan være begrenset av lokale reguleringer i enkelte land eller områder.

- Bluetooth-funksjonen fungerer kanskje ikke med enkelte enheter, avhengig av produsenten eller programvareversjonen som benyttes av produsenten. Sjekk systemkravene for Bluetooth-enheten før du kjøper den.

Noen Bluetooth-enheter krever autentisering (paring) før de kan etablere en tilkobling til en annen enhet. Utfør autentiseringsprosessen før tilkobling til slike enheter.

- Bluetooth-enheter fungerer på 2,4 GHz-båndet, som brukes av en rekke ulike enheter. Bluetooth-enheter bruker teknologi for å minimere radioforstyrrelser fra andre enheter som benytter det samme båndet. Radioforstyrrelser kan imidlertid likevel føre til tregere dataoverføringshastigheter, redusere kommunikasjonsområdet eller føre til kommunikasjonsfeil.

- Dataoverføringshastigheter og kommunikasjonsområde kan variere avhengig av følgende forhold:

- Avstand mellom kommuniserende enheter

- Hindringer mellom enheter

- Omgivelser (veggmateriale osv.)

- Konfigurasjon av enheter

- Programvare som benyttes

- Signalforhold

- Under visse signalforhold kan det oppstå kommunikasjonsfeil.

- Det kan oppstå interferens hvis både Bluetooth-funksjonen og 2,4 GHz-Wi-Fi-funksjonen er aktivert. Det vil føre til lavere dataoverføringshastigheter eller andre problemer.

- Store filer kan av og til bli skadet under kontinuerlige overføringer på grunn av begrensningene i Bluetooth-standarden og som følge av signalforholdene.

- Hvis du kobler flere Bluetooth-enheter til nettbrettet, kan det oppstå stor kanaltrafikk, som fører til lav ytelse på enheten. Dette er normalt for Bluetooth-teknologien og indikerer ikke en feil.

- Video og lyd blir kanskje ikke synkronisert hvis du spiller av video på nettbrettet med lydavspilling fra en tilkoblet Bluetooth-enhet. Dette skjer ofte med Bluetooth-teknologien og indikerer ikke en feil.

- Alle Bluetooth-enheter må sertifiseres gjennom prosedyrer som fremstilles i Bluetooth SIG, for å sikre at de følger Bluetooth-standarden. Selv ved samsvar med Bluetooth-standarden kan driftsprosedyrene variere, eller så kan visse egenskaper og spesifikasjoner ved de enkelte enhetene føre til at du ikke vil kunne overføre data.

- Du kan kanskje ikke veksle mellom å høre lyden via en Bluetooth-lydenhet og via den innebygde høyttaleren når du kobler til eller fra enheten mens et program som for eksempel et spill, kjører. Hvis dette skjer, må du lukke programmet og starte enheten på nytt. Du kan unngå dette problemet ved å slå over lyden før du starter programmet.

- Lyd fra programmer som for eksempel spill, kan bli forsinket når den høres fra Bluetooth-lydenheter som er koblet til nettbrettet. Hvis det forekommer, må lyden sendes til den innebygde høyttaleren eller du må koble en lydenhet til hodetelefonkontakten på nettbrettet for å høre lyden.

- Hvis du slår av en Bluetooth-lydenhet som er koblet til nettbrettet mens et program som for eksempel et spill, kjører, kan det hende at programmet ikke lenger fungerer som det skal. Hvis det forekommer, må du lukke programmet og starte nettbrettet på nytt.

## Bluetooth-sikkerhet

Trådløs Bluetooth-teknologi har en autentiseringsfunksjon som du kan bruke til å bestemme hvem du vil kommunisere med. Du kan bruke autentiseringsfunksjonen til å hindre anonyme Bluetooth-enheter i å få tilgang til nettbrettet. Første gang to Bluetooth-enheter kommuniserer sammen, bør en felles passnøkkel (et passord som kreves for autentiseringen) bestemmes for at begge enhetene skal bli registrert. Når en enhet er registrert, er det ikke behov for å skrive inn passnøkkelen igjen.
Nettbrettet vil bare bli oppdaget av andre Bluetooth-enheter når det er stilt inn for å være synlig for slike enheter. Du kan stille inn hvor lenge nettbrettet ditt skal være synlig eller om mottak skal tillates eller ikke etter at en forbindelse er opprettet.
Beslektet emne
Spesifikasjoner